
Yti  multa  omnino  sunt,  quae  docent,  artem  chirurgicam  nonissi- 
mis temporibus  in  summo  illo  atque  acerrimo  studio,  quo  rerum 
naturalium  et  medicarum  scientia  fuit  exculta,  non  solum  negle- 
ctam non  fuisse,  sed  potius  laetissima  et  fere  miranda  cepisse  in- 
crementa, ita  haud  scio  an  in  primis  artis  chirurgicae  laudibus,  re- 
centiori  demum  tempore  acquisitis,  aneurysmatum  curatio  merito 
ponenda  sit.  Non  equidem  nescio  atque  infitior,  esse  haud  pau- 
cas chirurgorum  aetatis  nostrae  artes , quarum  seculi  praeteriti 
eodem  anno,  qui  nostri  hodie  vertitur,  nisi  prorsus  nulla,  atta- 
men adeo  fuerit  exigua  atque  manca  facultas,  vt  fere  nouae  plane 
et  a nostris  demum  hominibus  inuentae  esse  videri  possint.  Quis 
enim  Iennerthvi  variolarum  vaccinarum  insitionem  ad  extinguendas 
humanas,  Aivglicos  imprimis  medicos,  postea  vero  nostros  quo- 
que largiorem  hydrargyri  in  inflammationibus,  parciorem  autem 
eiusdem  medicamenti  in  morbis  venereis  vsum  Mathiam  commen- 
dasse nescit?  Quis,  quaeso,  chirurgorum  Bilgueri,  Gvthriei, 
Pottii,  Richteri,  aliorumque  de  aptiore  vulnerum , praesertim  te- 
lis igniferis  effectorum  medela,  Larreyi  de  moxae,  Rvstii  de  ferri 
candentis  applicatione  merita  neget?  Ecquis  est,  qui,  quantum  gra- 
tiarum Cloqyeto,  IIesselbachio,  Laavrencio,  Richtero,  Scar- 
PAE,  Seilero  e.  s.  p.  in  rite  cognoscendis  et  feliciter  curandis  her- 
niis debeamus,  ohliuiscatur?  Numquis  Ioergivm  aliosque  in  defor- 
mitatibus emendandis,  Carpvkvm  et  Graefivm  in  curtis  restituen- 
dis , Coopervm  in  luxatis  et  fractis  reponendis , Desavltivm  in  la- 

ryngotomia,  EckOldtvm  in  ocsophagotomia  instituenda  laetissimos 
cuentus  obseruasse  ignoret?  Quis  denique  est,  cui  Homiana  vari- 
cum deligatio,  Beeriana  cataractae  extractio , eiusdemque  non  mi- 
nus ac  Langenbeckii  , Reisixgeri,  Schmidtii  et  aliorum  pupillae 
artificialis  formatio  sumina  laude  diligentique  studio  dignissima  non 
videatur?  Longe  plura  chirurgis  nostri  aeui  valde  honorifica  addi 
possent,  sed  credo  neminem  fore,  qui  vel  hisce  tantum  modo  com- 
memoratis non  feratur  mecum  ad  ingenii  iudiciique  humani  admira- 
tionem, gratissimus  agnoscat,  dignisque  honoribus  industriam  ac 
merita  iliorum  virorum  prosequatur,  quorum  ope  scientia  tam  egre- 
gios fecit  progressus. 

De  aneurysmatis  felici  curatione  vel  prorsus  desperarunt  ma- 
iores nostri,  vel  eo  modo  praeceperunt,  vt  plane  alia  sit  nostris 
temporibus  rei  chirurgicae,  in  hoc  malo  curando  versantis,  facies. 
Desperatam  autem  vere  fuisse  aneurysmatum  curationem,  atque 
pro  vana  habitam  a magni  nominis  viris,  testimonio  esse  potest 
aneurysma  iliacum  atque  axillare , quod  vtrumque  vsque  ad  De- 
savltii  et  Goochii  aetatem  pro  morbo  sanationem  adeo  respuente 
habebatur,  vt  homines  hocce  malo  vexati  vel  omnino  a medicis  relin- 
querentur, vel  non  nisi  methodo  a Valsalva  quondam  commendata, 
i.  e.  venae  sectionibus  saepe  repetitis,  ieiunio,  summaque  quiete 
tractarentur.  Desavltivs  a)  autem  ligationem  infra  saccum  aneu- 
rysmatis commendat,  quam  curandi  rationem  minime  laudandam 
esse,  alio  loco  exponam.  Goocmvs  b)  contra  ea  de  vana  seu  inani 
horum  aneurysmatum  curatione  tam  certo  persuasus  fuit,  vt,  si  ar- 
teria cruralis  vnquam  cum  felici  cuentu  ligata  fuerit,  hanc  arteriam 
superficialem  duplicem  adfuisse  putaret,  quod  ter  ab  ipso  obserua- 
tum  fuisse  contendit:  quam  quidem  structurae  varietatem  saepius 
existerc  propterea  probabile  habet,  quoniam  alias  fieri  non  possit, 
vt  arteria  principe  constricta,  illius  rami  profundi  superstites  satis 


► • 

a)  Desavct  chir.  Nachlass , Vol.  IV.  p.  208. 

b)  Philosoph.  Trausact.  Vol.  G5.  p.  37.  Mvrrayi  animaduers.  in  aneurysmata  femoris, 
in  Lac  nui  collect.  scriptor,  latin.  <lc  aneurvsm.  p.  533. 


sanguinis  ad  inferiorem  artum  adueliere  possint.  Ayrerus  a)  aneu- 
rysma in  regione  iliaca  spem  sanationis  vel  omnino,  vel  certe  ex 
parte  nobis  eripere  contendit,  et  de  huius  sententiae  veritate  ita 
persuasus  est,  vt  tribus  opusculi  laudati  locis  eadem  fere  verba  re- 
petat. Comparemus  cum  hisce  viris,  qui  suis  temporibus  inter 
principes  referebantur,  nostri  acui  chirurgos,  qui  adeo  non  de 
aneurysmatibus  feliciter  operationis  auxilio  profligandis  desperant, 
vt  potius  talium  curationum  cum  felicissimo  successu  susceptarum 
multa  quotidie  proferant  exempla.  Laudabo  Aberisethivm,  Car. 
Belli  vm,  Brodievm,  Coopervivi,  Dvpvytrenivm,  Freervm,  Good- 
ladivjvi , Laavrencivm,  Tomlinsoistv  m , multosque  alios,  qui  ilia- 
cam externam;  AtklnSOMVM,  ac  Stea  EiNSlVM , qui  iliacam  in- 
ternam ligare  ausi  sunt.  Multo  maiore  admiratione  digni  esse 
videntur  illorum  conatus,  qui,  vti  Blizardvs,  Chamberlalmvs, 
Coopervs  , Delpechivs,  Desavltivs,  Keativs,  Ramsdemvs  ar- 
teriam axillarem  et  subclauiam ; aut  quemadmodum  Aberine- 
thyvs , Cllmvs,  Colliervs,  Coopervs,  Laayrencias,  Postivs, 
Traversivs  carotidem;  denique  vti  Graefias,  MOTTivsque  in- 
nominatam ligare  tentarunt,  et  quod  caput  rei  est,  non  sine  fructu 
lentarunt a)  b). 

Ilorum  autem  virorum  praecepta  et  instituta  cum  ex  ipsorum 
libris  et  narrationibus  satis,  vt  mihi  videbatur,  cognouissem,  ita 
vt  de  eorum  et  veritate  et  vtilitate  insta  dubitandi  nulla  plane  causa 
mihi  superesset,  quis  miretur,  auidius  me  optasse,  vt  et  mihi  ali- 
qua offerretur  opportunitas,  meo  ipsius  usu  discendi,  num  temere 
illorum  consiliis  calculum  adiecerim,  nec  ne.  Neque  euentus  meis 
votis  defuit.  Duo  enim  intra  breue  temporis  spatium  aneurysmata 
mihi  sese  obtulerunt,  quorum  alterum  ansam  milii  praebebat , ilia- 
cam externam;  alterum  Arero  cruralem  in  superiori  femoris  parte 
ligandi.  In  hoc  igitur  vtroque  aneurysmate  quid  expertus  fuerim, 


a)  Ueber  die  Fulsadergeschwiilstc  und  ilire  chirurg.  Behandl.  Giitt.  1800.  pag.  350. 

1>)  Ale  non  fugit,  Asti.eyvm  Coopkrvm,  Virum  laude  mea  longe  maiorem,  aortae  ab- 
dominali adeo  vinculum  iniecisse,  cuius  vero  exitus  cum  expectationi  minime  responde- 
rit , huncce  operationem  confirmatione  hucusque  adliuc  egere  censeo. 

milio  adhibito  orationis  ornatu,  qui  a me  expectari  haud  potest, 
religiosa  tamen  fide  iam  exponere  animus  est.  Cui  quidem  narra- 
tioni singulas  deinceps  subnectam  obscruationes  cum  aliorum  tum 
meas  ex  chirurgiae  exercitio  profectas,  non  quod  putem , me  noui 
aliquid  prolaturum  esse,  sed  eo  potius  consilio,  yt  plurima  vario- 
rum artis  magistrorum  de  aneurysmatum  curatione  decreta,  in 
multis  libris  dispersa,  hic  collecta  paulo  accuratius  dispiciam, 
quidque  iis  veri  falsiue  iusit,  perscrutari  audeam. 

HISTORIA  MORBI  ET  OPERATIONIS  I. 

Rustica  quaedam  34  annos  nata,  laxa  quidem  fibrarum  com- 
page, sed  illa  tamen  nondum  morbosa,  modice  nutrita,  ingenio 
haud  alacri,  trium  liberorum  mater,  ad  me  accessit,  de  tuberculo, 
in  inguine  dextro  ipsi  arteriae  crurali  insidente,  pluribus  abhinc 
mensibus  sinevllo,  quod  sciebat,  rerum  externarum  impulsu  orto, 
circumscripto,  ad  nucis  iuglandis  magnitudinem  accedente,  inte- 
gumentorum communium  colore  nondum  mutato , valde  tenso  , for- 
titer pulsante , leni  digitorum  compressioni  tympani  instar  reniten- 
te,  fortiore  vero  adbibita,  strepitum  sibilantem  edente,  parum  tan- 
tummodo dolente,  pedisque  motum  non  impediente,  sententiam 
meam  audire  cupida.  Omnibus  accurate  perpensis , de  indole  mali 
aneurysmatica  nequaquam  dubitans,  aegrotae  mali  periculum  ex- 
posui, operationemque,  cuius  discrimen  minime  silentio  praeterii, 
etiam  atque  etiam  commendaui.  Quam  cum  respueret,  a consuetis 
laboribus  abstinentiam,  summam  tam  animi  quam  corporis  tran- 
quillitatem, crebriorem  venae  sectionem,  atque  diaetam  parcissi- 
mam, ad  repentinum  morbi  adeoque  periculi  incrementum  sisten- 
dum maxime  necessaria  esse,  quam  luculentissime  poteram,  ae- 
grotae demonstraui  a).  Quorum  quidem  consiliorum , si  victus  te- 
nuitatem, non  tam  voluntatis  imperio,  quam  paupertatis  necessi- 
tate iussam  exceperis,  nullo  vsam  esse  aegrotam,  euentus  docuit. 
Triennio  enim  vix  praeterlapso,  mensis  Februarii  die  decimo 


a)  vid.  Not.  I. 

quinto  anni  MDCCCXXI  ad  miseram  illam  nuncio  festinanter  misso 
aduocor,  quam  cum  viderem,  symptomata  tristissima,  diagnosin 
meam  confirmantia,  obseruata  sunt:  Tumor  multo,  quam  antea, 
maior,  maxime  turgens,  grauiter  dolens,  fortissime  pulsans,  ocu- 
lis digitisque  patens,  inuolucris  communibus  violacei  coloris  tectis, 
in  medio  tumore  foramen  angustum  , ex  quo  sanguis  rubicundus 
quemadmodum  ex  silano  prosiliebat.  Totius  corporis  superficies 
algida,  flaccida,  sudore  frigido  madida,  vires  exhaustae,  pedes 
oedemate  tumidi,  ac  vix  mouendi,  respiratio  anhelosa , pulsus  mi- 
nimus , pectus  pondere  quodam  quasi  compressum , facies  collapsa, 
animus  tristissimus. 

Aegrota  mihi  narrauit,  se  quatuor  abhinc  diebus  grauissimos 
quosdam  suscepisse  labores,  ac  grandia  onera  non  sine  sulnm a vi- 
rium intentione  sustulisse,  quo  facto  tumorem  statim  esse  auctum 
redditumque  dolentem.  Cum  periculum  in  mora  hic  esse  intellexis- 
sem, indicationem  vitalem  respiciendam  et  operationem  arteriae 
ligandae  quam  primum  suscipiendam  esse  putam;  quam  si  distulis- 
sem, maxime  mihi  fuisset  verendum,  ne  forte  tunicis  arteriae  di- 
latatae proxima  nocte  ruptis  subita  vitae  induceretur  iactura.  Quae 
cum  ita  essent,  ad  opus  perficiendum,  suadente  et  adiuuanteKOHL- 
rvschio,  chirurgo  nostrae  vrbis  dexterrimo,  amico  aestumatissi- 
mo,  me  accinxi,  et  hancce  maxime  memorandam  operationem  sub 
prognosi  pessima,  praesertim  cum  aegrota  puerum  fere  biennem 
lactaret,  hora  quinta  pomeridiana  suscepi.  Amicissimus  Carvs, 
illo  tempore  medicinae  ac  chirurgiae  cultor,  nunc  medicus  Coldit- 
ztensis  celeberrimus , arteriam  iliacam  supra  ligamentum  Foupartii 
comprimere  studuit.  Woostivs,  medicus  iunior,  eximiis  et  vir- 
tutis et  doctrinae  laudibus  praestans,  supellectilem  chirurgicam 
praebuit.  Cum  vero,  sacci  rupturam  ac  haemorrhagiae  funestae 
exinde  oriundae  periculum  metuens,  cutem  supremam  ne  digitis 
extendere  quidem,  nedum  in  plicam  eleuare  conarer,  incisionem 
primam  suspensa  manu  ac  leui  cultri  ductu  octo  pollicibus  longam 
institui,  ita,  vt  centrum  huius  vulneris  in  apice  tumoris  esset. 
Quod  vulnus  cum  nec  oculorum  adspectui,  nec  digitorum  imrnis- 

sioni  satis  patere  videretur,  aeque  longam,  sed  transuersam  feci 
incisionem  atque  sic  vulneri  formam  cruciformem  conciliaui.  Ar- 
teriae quaedam  cutaneae  minores  dissectae  et  confestim  digito  chi- 
rurgi adsistentis  compressae  sanguinem  non  amplius  ediderunt.  Etsi 
speraueram  antea,  fore,  vt  arteriae  trunco  facile  inuento  intra 
ligamentum  Povpartii  et  saccum  aneurysmaticum  vinculum  iniicere 
possim,  spes  tamen  me  fefellit.  Integumentis  enim  communibus 
discissis,  eorumque  laciniis  ad  latera  reclinatis,  cognoui  tumorem 
aneurysmaticum  cum  partibus  propinquis  mirifice  cohaerentem, 
vitra  illud  ligamentum  extendi,  arteriaeque  parietes  vna  cum  tela 
cellulosa  vicina  iusto  densiori  ad  ligamentum  vsque  osseam  induisse 
naturam  a).  Quapropter  ligamento  Povpartii  dissecto  et  sacco  aneu- 
rysmatico aperto  b),  digitum  indicem  sinistrum  in  vasis  tubum  immi- 
si, atque  arteriae  hoc  modo  eleuatae,  et  a partibus  vicinis  separatae c) 
filum  crassum,  firmissimum,  acus  curuae  maxime  simplicis  Fig.  VIII. 
delineatae  ope,  non  sine  summa  molestia  subduxi*),  et  nodum  liga uie). 
Qui  operosissimus  labor  cum  paulo  longius  temporis  spatium  con- 
sumeret, sanguinis  iactura  ob  insignem  vasorum  discissorum  mul- 
titudinem haud  mediocris  esse  debebat.  Nodo  duplici,  coque  vul- 
gari firmiter  contracto,  pars  arteriae  dilatata  collapsa  quidem  est, 
sed  tamen  in  poplitis  fundo  leuis  adhuc  pulsatio  sentiri  potuit,  vnde 
sanguini  ad  partes  inferiores  aditum  non  omnino  praeclusum  esse, 
sed  ramorum  lateralium,  supra  locum  affectum  emissorum,  ministe- 
rio perfici,  laetissimus  percepi f).  Finita  operatione  in  vulneris, 
aqua  tepida  eloti,  cauitatem,  ne  forsitan  intestinorum  prolapsui 
ansa  praeberetur,  glomum  ex  linteo  carpto  confectum,  praeterea- 
que  eiusdem  lintei  carpti  copiam  sufficientem  immisi,  panniculos 
cutaneos  emplastris  glutinantibus  coniunxi,  totumque  vulnus  fasciis 
firmiter  constrinxi.  Aegrota  de  horrore , susurro  aurium,  caligine, 
vertigine,  sensuumque  obnubilatione  conquesta,  haec  symptomata 
haud  dubie  frigori  admisso , et  largae  sanguinis  profusioni , minime 


a)  vid.  Not.  II.  b)  vid.  Not.  III.  c)  A id.  Xot.  IV.  d)  vid.  Xot.  V.  e)  vid. 

\ut.  VI.  f)  vid.  Xot.  VII.  > 

vitandae,  debebat,  et  sperabam,  fore,  vt  infuso  florum  chamomil- 
lae mox  tollantur.  Sed  res  aliter  euenit,  nam  aegrota,  in  lectum 
quam  citissime  delata,  algore  intenso  correpta  est,  ac  sui  conscia 
esse  penitus  desiit:  accessit  praeterea  lipothymia  maxime  pro- 
funda per  tertiam  horae  partem  protracta,  totum  corpus  gelidum, 
sudore  viscido  tectum,  genae  pallidae  et  magis,  quam  antea,  col- 
lapsae, palpebrae  fere  clausae,  et  quae  per  rimam  palpebrarum 
conspici  potuit,  particula  bulbi,  distorta  apparuit  et  squalida,  na- 
res amplae,  labia  liuida,  respiratio  vix  percipienda,  interdum 
grauia  suspiria,  de  imo  pectore  emissa,  cum  nonnullis  vocibus  in- 
distinctis mixta  audita  sunt,  misera  membris  quasi  resolutis  supina 
iacuit,  pes  dexter  calore  natiuo,  pulsuque  vitali  privatus , et  quasi 
mortuus  torpuit,  verbo,  omnia  ita  comparata  fuerunt,  vt  mortem 
instare  metuerem,  et  omnem  salutem  ab  analepticorum  vsu  et 
cauta  caloris  artificialis , v.  c.  inuolucrorum  laneorum  nec  non  lage- 
narum arena  calefacta  repletarum  applicatione  expectandam  esse 
crederem. 

Die  16.  Fehr.  Nox  inquieta,  vulnus  dolens  magnam  lym- 
phae copiam  excernit,  arteriarum  pulsus  in  artu  laeso  cum  ca- 
lore aucto  et  quodam  formicationis  sensu  redire  incipiunt:  aegro- 
ta, conscientiae  ac  memoriae  vsu  recuperato,  ingenti  siti  conficitur, 
cibumque  fastidit,  de  debilitate  tanta,  vt  omni  corporis  monendi 
facultate  carcat,  ac  de  pulsatione  maxime  ingrata  supra  locum  arte- 
riae constrictum  percipienda  valde  conqueritur.  Lingua  sicca,  ab- 
domen tensum  , arteria  radialis  vix  ac  ne  vix  quidem  percipienda, 
ceteroquin,  quod  maxime  mirandum,  lactis  secretio  nequaquam 
impedita,  et  puer  optime  sesc  habet. 

D.  17.  Chirurgus  vici  proximi,  cui  aegrotae  cura  erat  com- 
missa, per  epistolam  me  certiorem  reddidit  de  somno  placido,  quo 
aegrota  per  horam  circiter  dimidiam' vsa  sit,  atque  de  dolore  ac  siti 
mitioribus  factis:  praeterea  addidit,  pulsationes  in  parte  affecta 
valde  esse  molestas,  cutem  mollem  sudore  calido  vniuersali  madere, 
linguam  inueniri  humidam,  et  lactationem  bene  procedere. 

D.  18.  Nox  satis  tranquilla,  sitis  minus  vrget,  lingua  lui- 


liiida,  tenui  muci  laurina  tecta,  transpiratio  calida,  in  totius  cor- 
poris superficie  conspicua,  lactis  secretio  continuatur;  cibi  non, 
appetuntur,  alnus  haud  respondet,  vrinae  pauca  copia  emittitur; 
pes  dexter  calet  ac  minime  torpet,  arteria  poplitea  leniter  micat, 
dolor  in  vulnere  ipso  minus  vexat;  suppurationem  initium  cepisse, 
ex  odore  aegrotam  circumfluente  et  febriculae  initiis  concludimus. 
Fasciis  solutis  extremum  solummodo  lintei  carpti  stratum  demi  pot- 
est, interiora  remanent  intacta,  fasciae  consueto  modo  iterum  ap- 
plicantur, summa  quies  commendatur,  pro  medicamentis  analepti- 
cis  emulsio  amygdalina  ordinatur. 

D.  19 — 24.  Suppurationis  optima  conditio;  femina,  quae 
demisso  est  animo , parum  sperat. 

D.  25.  Vulneris  ampli  ac  profundi  adspectus  bonus,  papil- 
lae carneae  globos  dimidios  referunt,  ac  laete  rubent;  glomus 
sponte  exit,  parietes  arteriae  ossei  a digito  inuestigante  percipiun- 
tur, ciborum  appetitus  melior,  exeretiones  parcae,  lactis  secretio 
sibi  constat.  Sufficiens  lintei  carpti  in  conum  compacti  copia  inge- 
sta est  vulneris  cauo;  medicamentorum  eadem  ratio. 

I).  1.  Martii.  A chirurgo  accepi,  aegrotam  bono  quidem 
somno  frui,  primo  tamen  diluculo  tussi  turbari  eo  molestiori,  quo 
vehementius  dolores  pulsantes  in  vase  vincto,  antea  commemorati, 
hoc  symptomate  excitarentur,  cetcroquin  nihil  esse  permutatum; 
proposuimus  bechicum  cum  pauxillo  extracti  hyoscyami. 

I).  2.  Funiculus  arteriam  constringens  sine  vlla  haemorrha- 
gia expellitur:  (die  decimo  sexto  post  operationem),  omnia  reliqua 
sibi  constant. 

D.  8.  Tussis  aeque  ac  febris  ferocitas  remisit;  nox  quieta, 
aegrota  bono  gaudet  animo,  fouetque  spem  restitutionis : lactis  se- 
cretio a regula  haud  recedit,  omnes  functiones  bene  procedunt,  vul- 
neris habitus  laudabilis,  orae  fiunt  carnosae,  telae  cellulosae  cor- 
ruptae copia  cum  squama  ossea  excernitur,  pes  dexter  sine  magna 
virium  contentione  monetur. 

jD.  15.  Conditio  feminae  egregia,  nulla  functio  turbata,  tus- 
sis febrisque  abest,  pulsationes  vix  amplius  vexant;  Chirurgus 

jc  particularum  ossearum , 'ex  vulnere  expulsarum , collectionem  milii 
i monstrat,  plagae  cauum  magis  magisque  minuitur , restant  quidem 
assiculorum  fragmenta,  sed  papillis  obducuntur  carneis,  ita  vt, 
quod  antea  fieri  non  potuit,  digiti  apex  sine  laesionis  formidine 
(j  posset  induci.  Aegrota  de  lecto  surgere  conatur. 

D.  21.  Etiamsi  multum  osseae  materiei  in  vulneris  cauo  ad- 
ii huc  supersit,  praetereaque  spongia  arctius  fortiusque  compressa 
(I  in  illud  quotidie  inducatur,  nihilominus  tamen  vulneris  ambitus 
N de  die  in  diem  magis  contrahitur.  Quid  multa?  Initio  Maii  ciea- 
n trice  bona  atque  firma  vulnus  clausum,  femina  sensim  sensimque 
>j  restituta  hucusque  optime  valet,  ac  laborum  rusticorum  molestiam 
u sine  incommodo  perfert. 

Quamquam  ab  initio  maxime  metueram , ne  forsan  ob  disse- 
d ctum  ligamentum  Poupartii  insignis  ad  herniam  cruralem  inclinatio 
q per  totam  vitam  esset  remansura,  euentus  tamen  huncce  timorem 
J vanum  fuisse r ostendit,  ac  certissime  credo,  cicatricis  firmitate 
d aggerem  quasi  illi  tristissimo  malo  oppositum  esse.  Nec  sine  sum- 
ma laetitia  percepi,  hanc  feminam  circa  finem  Martii  huius  anni 
puellam  sanam  et  bene  nutritam  absque  magna  difiicultate  pepe- 
risse. 

Alterum,  cuius  historiae  cum  lectoribus  acstumatissimis  com- 
municandae spem  feci , aneurysmatis  cruralis  exemplum  hoc  fuit : 

HISTORIA  MORBI  ET  OPERATIONIS  II. 

Pistor  quidam  cupediarius,  oppidi  vicini  ciuis,  quadragesi- 
mum quintum  annum  agens,  corpori  suo  haud  inimicus,  vitaeque 
humanae  aerumnas  victus  delectamento  animique  hilaritate  vincere 
studens,  morbis  infantiae  feliciter  superatis,  nullius  grauioris  aegri- 
tudinis sibi  conscius,  superiorem  partem  femoris,  vbi  arteria  pro- 
funda a crurali  secedit,  contra  temonis  apicem  fortuito  casu  grauis- 
sime  allisit.  Quae  calamitas  cum  ipsi  nullam  ab  initio,  praeter 
leuein  dolorem  ac  fugacem  pedi»  torporem,  pararet  sollicitudinem, 
aegrotus  iusto  minus  ad  eam  animum  aduertit.  Praeterlapsis 
autem  septimanis  aliquot,  tumor  in  illo  loco,  a paruis  initiis 
: * B 

quotidie  in  maius  volumen  extensus , hunc  virum  coegit,  vt  a chi- 
rurgis medicisque  auxilium  peteret,  qui  ipsi  pro  varia,  quam  de 
mali  natura  fouebant , sententia,  varia  quoque  suadebant  medica- 
menta. Vere  nouo  anni  MDCCCXXII.  rogauit,  vt  meam  de  ipsius  sta- 
tu opinionem  ipsi  traderem.  Tumor , pruni  domestici  magnitudine, 
in  medio  femore  sinistro  locum  habebat,  fortiter  ac  synchronistiee 
cum  corde  pulsabat,  arteria  versus  os  pubis  compressa  detumebat, 
laxiorque  reddebatur,  vir  pedem  cum  molestia  tantummodo  mouere 
valebat,  et  de  sempiterno  formicationis  sensu,  frigore  et  rigore, 
in  hoc  artu  percipiendo  conquerebatur,  cuius  pars  infima  oedemate 
laborabat.  Cum  ex  hac  signorum  congerie  vitii  tam  conditionem, 
quam  grauitatem  cognouissem , ac  maius  a manu , quam  a medi- 
camentis, praesidium  hic  expectandum  esse  declarassem,  vir,  hoc 
meo  consilio  probato , decimo  Aprilis  anni  eiusdem  in  nosocomium 
nostrum,  a Sto.  Iacobo  cognominatum,  sese  contulit,  et  postri- 
die, ampla  spectatorum  corona  adstante,  operationem  sub  bona 
prognosi  passus  est,  cum  praeter  aneurysma  nulla  sanitatis  pertur- 
batae signa  deprehenderentur. 

Aegroto,  vti  decet,  posito,  nec  non  adiutoribus  suo  quonis 
loco  dispositis , arteria  digitorum  ope  versus  ossis  pubis  ramum  ad- 
acta, et  paulo  inferius  torcularis  ministerio  compressa,  integumen- 
ta communia  per  longitudinem  octo  pollicum  secundum  musculi  sar- 
torii decursum  discidi,  incisionis  initio  ab  ea  parte  femoris,  vbi  ar- 
teria profunda  a crurali  abit,  facto,  et  infra  saccum  aneurysmati- 
cum terminato.  Dein  fascia  lata  dissecta,  musculo  sartorio  exte- 

i 

riora  versus  diducto , membroque  repetitis  vicibus  nunc  flexo , nunc 
extenso,  arteriae,  a vena,  neruo,  contextuque  celluloso  vicino, 
diligenter,  non  ferri  vi,  sed  digitorum  mollitie  seiunctae,  minime 
tamen  a sede  dimotae , acus  Cooperianae  Fig.  ATII,  exhibitae  auxi- 
lio filum  sericeum  firmissimum  subduxi,  illudquc  nodo  connexui. 
Quo  facto  saccus  est  collapsus,  pulsatioque  desiit.  Notari  mere- 
tur, aegrotum,  quamquam  per  totum  operationis  tempus  monstra- 
verat constantiam , tamen  sub  ipsa  arteriae  constrictione  vehem  en- 

tem  extulisse  clamorem , quem  ipsi,  nisi  fallor,  dolor  vehemens , a 
compressione  nerui  cuiusdam  ortus,  extorsit. 

Quae  ad  vulneris  deligationem  pertinent,  cum  omnia  eodem 
modo,  si  glomum  exceperis , vti  in  antecedentibus  commemoratum 
est,  instituta  sint,  ea  nunc  repetere  nolo.  Aegrotus  in  lectum  de- 
latus, et  sua  sorte  contentus,  pungentem  dolorem  in  genu  adesse 
affirmat,  arteria  poplitea  leniter  micat,  calor  artificialis  iusto  modo 
parti  vulneratae  adhibetur:  torculare  Petiti  securitatis  causa  fe- 
mori supremo  laxe  circumiicitur. 

Yesp.  Excepto  genu  dolore,  omnia  optime  habent,  sudor 
tepidus  corpus  tegit,  pulsatio  leuis  in  loco  adfccto,  nec  non  for- 
micationis sensus  in  intimo  artu  animaduertitur.  Opii  pauxillum 
adhibetur. 

D.  12.  Nox  satis  tranquilla,  pes  calidus,  dolor  genu  vexare 
pergit,  sitis  vehemens,  pulsus  febrilis,  lingua  sicca,  muco  flauo 
obducta , halitus  foetidus , superficies  oris  viscida , adsunt  vomendi 
conatus , abdomen  tympani  instar  inflatum. 

Vesp.  Aegrotus  inquietus  in  lecto  sese  huc  illuc  iactat,  im- 
petuosius  potulenta  adsumit,  febris  aucta,  caput  dolet,  oculi  ru- 
bent, fulgentque,  facies  ardet,  vultus  tomus  atque  distortus,  sen- 
sus interdum  obtunduntur,  respiratio  breuis  et  anxia,  oppressio 
in  pectore  semper  eadem , vrina  flammea,  abdomen  tensum,  alnus 
clausa,  dolor  ac  pulsatio  partis  laesae  perdurant,  pes  calore  natu- 
rali vtitur.  Emulsio  papav.  propinatur. 

D . 13.  Nox  inquieta,  deliria  suauia  somnum  turbant,  cete- 
roquin  aegroti  conditio  ab  hesterna  non  recedit. 

Vesp.  Hora  tertia  pomeridiana  accessit  frigus,  quod  seque- 
batur calor  insignis,  posteaque  sudor  largus,  respiratio  liberior, 
capitis  dolor  et  pectoris  oppressio  mitior , ciborum  appetitus  nullus, 
aluus  obstructa,  lotium  non  missum  est:  pulsatio  eadem,  formica- 
tio pracprimis  pedis  digitos  corripuit , pes  laesus  altero  calidior. 

J).  14.  Fasciis  solutis  suprema  lintei  carpti  strata  separantur, 
inferiora  firmiter  cohaerentia  intacta  relinquuntur,  suppurationis 
initia  obseruantur,  lymphae  larga  copia  excernitur,  dolorem 

artus  pungentem  in  obtusum  transiisse , aegrotus  fatetur.  Eccopro- 
ticum  medicamentum,  cuius  vsum  symptomata  gastrica  desiderant, 
exhibetur. 

D.  15.  Aegrotus,  quem  per  maximam  noctis  partem  placi- 
dus somnus  recreauit,  aluum  deposuit;  doloris  febrisque  yis  immi- 
nuta est,  sudor  matutinus  corpus  occupat  yniuersum ; yulneris  ad- 
spectus  satis  bonus. 

D.  17.  Licet  omnia  symptomata  meliorem  aegroti  conditio- 
nem indicant , paruus  tamen  sinus  iuxta  arteriam  deorsum  tendens 
animaduertitur , ac  linteo  carpto  prouide  repletur,  suppuratio  egre- 
gia, papillae  carneae  laete  propullulant. 

D.  22.  Aegrotus  de  die  in  diem  melius  habet,  appetitus  ac 
somnus  naturalis,  yitae  robur  cum  animi  hilaritate  consueta  redit, 
ita  yt  in  lecto  morari  ac  torcular  tolerare  diutius  nolit;  sinus  ante 
commemoratus  carne  firma  impletur. 

D.  29.  Vinculum  arteriam  constringens  eiicitur,  (die  vnde- 
vigesimo)  yulnusque  quotidie  arctius  contrahitur,  nullo  amplius 
sinus  vestigio  conspicuo.  Aegrotus  quouis  die  per  horam  dimidiam 
e lecto  surgere  conatur,  sed  propter  totius  corporis  debilitatem  post 
breue  tempus  illuc  redire  coactus  est.  Torcular  aufertur. 

Quae  cum  ita  essent , liberalius  alimentum  praebendum  curaui, 
corporisque  motum  lenem  concessi.  Vires  crescunt,  yulneris  am- 
bitus minuitur,  omnia  symptomata  antea  commemorata  absunt,  ac 
sanitas  huius  viri  sic  restituta  est,  yt  exeunte  Maio‘ nosocomio,  et 
septimo  Xulii  die  huic  vrbi  valedicere  posset,  superstite  parua  tan- 
tummodo fistula,  quam  praeterlapso  paucarum  septimanarum  tem- 
pore clausam  fuisse,  per  literas  certior  factus  sum.  Hucusque  vir 
optime  valet,  suis  negotiis  rite  fungitur,  pedibusque  perinde  atque 
sanissimus  ytitur;  saccus  aneurysmaticus  plane  euanuit. 

N 0 f A E. 

I.  Erunt  forsan , qui  me  reprehendant,  quod  non  ex  Desatl- 
tii  auctoritate  arteriam  infra  saccum  aneurysmaticum  compresse- 
rim. Quos  vero  moneo,  yt  secum  reputent,  partim  hocce  consi- 


lium,  cum  ciusmodi  compressio  rupturam  sacci  adeoque  subitam 
mortem  facillime  adducere  possit,  periculi  plenum  esse,  partim 
continuos,  quales  apud  agricolas  sunt,  labores  talem  compressio- 
nem, cuius  vis  atque  efficacia  tota  a laborum  remissione  pendet, 
haud  concessisse.  Alio  modo  res  comparata  est,  vbi  arteriae  dila- 
tatio paulo  inferius  locum  habet,  ita  vt  vel  torculari,  vel  inuolutioni 
Thedenianae  spatium  pateat,  quibus  in  casibus  equidem  repetitis 
vicibus  torcular  cum  Weinholdianvm  , tum  Assalimanvm,  quibus 
machinis  vix  quidquam  simplicius  cogitari  potest,  non  sine  fructu 
adliibui.  Alio  tempore  aneurysmati  popliteo  orienti  linteum  com- 
pressum secundum  arteriae  cruralis  cursum  impositum  et  fascia 
longa  a digitis  pedis  vsque  ad  regionem  iliacam  firmatum  optimo 
cum  successu  opposui. 

II.  Saepe  miratus  sum,  hanc  morbosam  arteriae  aneurysma- 
ticae conditionem , non  raro  occurrentem , ab  auctoribus  obiter 
tantam  commemorari,  nec,  quid  in  eius  ligatione  agendum  sit, 
praecipi.  Etenim  plus  vna  vice  in  cadaueribus , licet  nullo  modo 
senio  laborarent,  arteriam  cruralem,  nec  non  brachialem  ossifica- 
tam  vidi.  In  hac  autem  rerum  conditione  omnem  salutem  ab  arte- 
ria paulo  altius  inuestiganda  et  liganda  expeetandam  esse  credo,  4 ' 

quippe  cum  arteria  in  tubum  osseum  mutata  nullo  vinculo  possit  con- 
stringi. Quae  quidem  degeneratio  in  aorta  praeprimis  obseruatur, 
et  singulari  quadam  naturae  prouidentia  facta  esse  mihi  videtur, 
cum  tunicarum  crassitie  et  firmitate  arteriae  dilatatae  disruptio  auer- 
tatur,  et  valde  laetor,  cum  Celeberrimum  Cvrt.  Sprengelivm  ean- 
dem fouere  sententiam,  qui  „in  ipso  malo  mali  lenimen  quaeren- 
dum esse “ aflirmat^,  tum  Bvrinsivm  b),  Corvisartvm  c),  Krei  si- 
Giviu  d) , aliosquc,  de  cordis  et  arteriarum  morbis  agentes,  hac  de 
re  inter  sesc  conuenire. 


a)  BvuENDEr , diss.  de  aortae  aneurysmate,  ITal.  1801. 

b)  V on  einigen  der  hdujigsten  und  wichtigsten  Herzirankh,  Lemgo  1813. 

c)  Ueber  die  Kr.  u.  organ.  Verletz.  des  Herzens , BerLin,  1814. 

d)  Die  Krankh , das  Ilerzens , Berlin  1814. 


III.  Ex  quo  chirurgi  in  aneurysmatis  cura  methodum  Hvnte- 
riAUAM  secuti  sunt,  sacci  morbosi  dissectione  prorsus  neglecta,  quae 
illo  continentur,  oh  metum,  ne  nimis  ampla  ct  difficulter  sananda 
oriretur  cauitas,  absorbenda  reliquerunt;  timorem  autem  illum  va- 
num  esse,  experientia  multorum  probauit.  Quod  ad  methodum  ab 
Huntero  commendatam  attinet,  etsi  minime  illa  reprehendenda 
sit  in  aneurysmate  popliteo,  cubitali,  aliisque,  vbi  ligatio  arteriae 
procul  a loco  dilatato  institui  potest:  res  tamen  aliter  se  habet,  cum 
spatii  angustia  aut  immensa  sacci  moles , aut  denique  sanguinis  coa- 
gulati copia  nos  cogit,  prope  saccum,  aut  supra  saccum  ipsum  in- 
cidere. Tunc  iuuat,  incisionem  in  ipsam  aneurysmatis  cauitatem 
protrahere,  digitum  introducere , et  vasis  tubum  eleuare,  quo  fit,  vt 
sanguini  exitus  praecludatur,  idcoque  acui  introitus  securior  conce- 
datur liberiorque.  Vt  defensores  huius  opinionis  priores  taceam, 
v.  c.  Desavltivm  , piONysiVM,  LaFayevm  atque  Petit vm,  solum- 
modo liceat  mihi  nominare  Anton.  Scarpam,  qui  in  aureo  libro  a) 
ait : n Aneurysmatis  duos  'pollices  ab  arcu  crurali  remoti  curationem 
non  fieri  posse , nisi  tumor  ipse  aneurysmaticus  aperiatur Con- 
feratur quoque  LiSTONVS  b),  qui  in  simili  casu  eandem  methodum 
secutus  est.  Nominandus  denique  mihi  videtur  amicissimus  Kohl- 
RVSCH,  qui  in  aneurysmate  femorali  horrendae  magnitudinis  saccum 
aperuit,  sanguinem  collectum  emisit,  et  hac  ancipiti  operatione  ae- 
grotum certissimae  morti  eripuit.  Si  quis  obiiciat,  quare  ab  initio 
Coopervm  in  liganda  iliaca  externa  haud  secutus  fuerim , qui  ab  in- 
cisione semilunari  initio  facto,  musculi  obliqui  aponeurosin  separat, 
obliquum  internum  et  transuersalem  eleuat,  et  sublato  peritonaeo, 
remotoque  funiculo  spermatico  arteriam,  a partibus  proximis  libe- 
ratam vinculo  circumdat,  ei  respondeo,  arteriae  statum  morbosum 
ante  operationem  et  mihi  plane  fuisse  ignotum , et  a nullo  alio  diui- 
nari  potuisse. 

IV.  Mirandum  sane  est,  chirurgos  priorum  temporum,  v.  c. 


a)  Uebcr  die  Pulsadergeschwiilste , a.  d.  Ital.  durch  Harles  , Ziirich  1808.  p.  209. 
b;  Edinb.  medica!  and  surgical  Journal,  Jan.  1820.  p.  66. 

Bertrandivm  a\  Brvnnivai a)  b) * *,  Fovbertvm  c),  Hazonem  d),  Mo- 
liinellivivi  e),  Ern.  Platnervm  Valsalvam  s)  denique,  quam- 
quam neruum  non  separandum , sed  filo  vna  cum  vase  complecten- 
dum esse,  cum  ratione,  tum  experientia  probare  student,  nihilo- 
minus tamen  fateri,  dolorem  in  ipso  arteriae  constringendae  mo- 
mento acerbiorem  esse,  quam  si  arteria  sola  ligetur.  Multo  pruden- 
tius agunt  coaeui  nostri , v.  c.  Rovxivs , aliique , qui  quemcunque 
neruum,  quantum  fieri  potest,  ab  arteria  liganda  diligentissime  se- 
gregandum esse  praescribunt,  et  ad  confirmandam  liancce  senten- 
tiam ad  sarcoceles  operationem  prouocant,  vbi  deligatio  nerui  sper- 
matici crudelissima  symptomata,  quin  mortem  ipsam  parauit. 
Equidem  summam  adhibeo  diligentiam  in  separandis  neruis,  et  cum 
ex  doloris  significationibus  neruulum  quendam  vinculo  contineri 
colligo,  statim  illud  firmissime  contraho,  vt  totus  neruus  vita  pri- 
vetur, nec  amplius  dolori  ansa  praebeatur.  Neque  vero  minus  stu- 
diose venam  quoque  amplam  in  aneurysmatis  operatione  a vase  di- 
latato seiungere  soleo,  quod  si  negligitur , facile  laedi  potest  vena, 
id  quod  Blizardo  iuniori,  cum  arteriam  cruralem  ligare  vellet, 
accidisse  ipse  animaduerti:  vena  acu  vulnerata  haemorrhagiam 

formidolosam,  nec  nisi  per  citissimam  vasis  ligationem  sedandam 
efficiebat. 

V.  Priusquam  nodum  necto,  ex  mente  Deschampsii  fines  fili 
in  partes  oppositas  traho,  digitumque  ansae  impono,  vt  cognoscam, 
num  hoc  modo  arteria  constringatur,  nec  ne?  Quod  leuissimum 
adminiculum  in  operatione,  de  qua  agimus,  magni  momenti  est, 
impeditque,  quo  minus  fibras  solummodo  musculares  pro  vase  ae- 
groto vinculo  concludamus. 

VI.  Vti  omnino  multa  in  arte  chirurgica  incerta  sunt,  nec  satis 
illustrata,  ita  inprimis  quaestio  de  liganda  arteria  aneurysmatica 


a)  Operat,  de  chir.  b)  Diss.  sistens  experimenta  circa  ligaturas  nemorum  in  viuis 

animalibus  instituta,  Goett.  753.  p.  14.  c)  Memoir.  de  l’Acad.  de  chir.  Tom.  II. 

d)  An  tutior  faciliorque  aneurysmatis  curatio?  §.  4.  e)  Diss,  de  aneurysmate  e lae- 

sa brachii  in  mittendo  sanguino  arteria.  f)  Suppi,  in  patris  instit.  chir.  p.  95.  g)  >]o- 

LCNELLI,  diss.  cit. 


16 


perdifficilis  multisque  dubitationibus  exposita  semper  fuit,  vt,  quae 
a nonnullis  probata  fuerint,  eadem  ab  aliis  reiicerentur.  Quae 
summa  opinionum  discrepantia  primum  ad  diuersam  acuum  sic  di- 
ctarum aneurysmaticarum  indolem , deinde  ad  fili  fabricam  ac  for- 
mam, tum  ad  eius  applicationem,  denique  ad  eiusdem  remotionem 
pertinet. 

A.  Ex  Aintylli  , qui  primus  aneurysmatis  deligationem  com- 
mendauit,  aeuo  ad  tempora  nouissima  vsque  chirurgiae  magistri  in 
acuum  commemoratarum  partim  fabrica,  partim  forma  siue  corri- 
genda, siue  certe  mutanda  gloriolam  quaesiuerunt,  ita  vt  si  quis 
hodie  supellectilem  horum  instrumentorum  integram  sibi  parare 
velit,  non  exiguas  expensas  facere  sit  coactus.  Quae  talium  in- 
strumentorum collectio  et  delineatio,  ex  mea  quidem  sententia 
haud  superuacanea,  artisque  nostrae  cultoribus,  ad  quos  imprimis 
luincce  libellum  pertinere  volo , fortasse  haud  ingrata , cum  a me 
vbique  frustra  quaesita  esset , in  describendis  iis  atque  delineandis 
negotium  non  prorsus  inutile  suscepturus  esse  mihi  videor.  Si  quis 
alius  ante  me  hoc  labore  functus  est,  quem  ego  quidem  non  cogno- 
verim, lectores  rogatos  cupio,  vt  meam  qualemcunque  operam  ae- 
qui bonique  faciant.  Quamquam  autem  nec  industriae  nec  sumtui 
adeo  peperci,  quo  omnes  has  acus,  a me  commemoratas,  mihi 
compararem,  minime  tamen,  quod  optaueram , efficere  potui.  Sic, 
id  quod  temporum  iniquitati  tribuendum  est,  Ramsdeniaisae  acus 
ne  figuram  quidem  videre,  nedum  acum  ipsam  mihi  comparare 
potui:  idem  de  ListOMI  et  chirurgorum  aliquot  Aiuericaxorvm  va- 
let instrumentis.  Antiquorum  chirurgorum  instrumenta  ac  maclii- 
nae,  hoc,  nisi  fallor,  commune  habuerunt,  vt  multo  maiora  no- 
stris essent,  quod  v.  c.  in  bracheriis,  torcularibus,  et  maxime  in 
forficibus  Davieliaxis  videre  licet,  quae  vel  duplo,  vel  triplo  hodie 
vsitatis  maiores  fuerunt.  Quapropter  haud  mirandum  est,  priscas 
acus  aneurysmaticas  quoque  a nostris  magnitudine  recessisse.  Quas 
exhibeo  figuras , cum  eae  omnes  a naturali  acuum  ambitu  non  aber- 
rent, haud  opus  est,  vt  hunc  in  earum  descriptione  commemorem. 
Haec  instrumenta , paucis  tantummodo  exceptis,  in  eo  omnia  con- 


k I 
k 1 

I 

•in  jj 

E|Q  4 


% 


k 4 

ffi-  o 

nisi 


are 

in- 

itia 


m 

me 

alis 

[nis 

no- 

ae- 


i.  i 


veniunt,  vt  apice  obtuso,  margine  non  secante,  (ne  forte  vel  arte- 
ria ipsa,  vel  vlla  pars  proxima  laedatur,)  curuatura  vel  ampla 
vel  angusta,  et  foramine  non  ad  finem,  sed  in  mucronis  vicinia  po- 
sito sint  instructa,  in  quod,  quando  instrumento  vti  volumus,  filum 
inducitur,  deinde  acu  sub  arteriam  traiecta,  et  filo  soluto,  instru- 
mentum retrahitur. 

Vt  autem  ab  antiquissimis  ordiamur,  prima  veniat  in  medium 
omnium  maxima  (No.  I.)  delineata,  quae  incerti  auctoris  apud  ma- 
iores valde  fuit  vsitata  ac  celebrata,  arcum  enormis  ambitus  falci- 
formem format,  et  in  facie  conuexa  sulco,  quemadmodum  specil- 
lum conductorium , in  lithotomia  adhiberi  solitum,  filo  recipiendo 
dicato  instructa  est.  Huic  nuper  quaedam  in  Gallia  inuenta  et  a 
nostro  Walthero  Viro  Exp.  beneuole  milii  concessa  adeo  similis 
est,  vt  eius  delineatio  minus  videatur  necessaria. 

Multo  subtilius  est  Casae  Maioris  de  Gvissard  instrumentum. 
(No.  II.)  Arcum  paruum  et  angustum  habet. 

Quibus  instrumentis  simplicibus  non  contentus  inuenit  Rava- 
TONVS  duas  acus,  inter  sese  cochleae  ope  firmissime  coiiiunctas, 
(No.  III.)  et  arteriae  aneurysmaticae  aeque  ac  dissectae  deligationi 
destinatas , quas  in  libro  peculiari  fusius  describit  a). 

GovlardiaxaL)  acus  (No.  IV.)  ingens,  manubrio  ligneo  sexan- 
gulo instructa,  falciformis,  canaliculum  in  latere  conuexo,  et  fora- 
men oblongum  in  apicis  vicinia  habet.  Ab  initio  pro  liganda  arte- 
ria intercostali  laesa  inuenta,  deinde  pro  vinciendis  arteriis  aneu- 
rysmaticis commendata. 

a)  De  playes  d'armes  a feu;  p.  415.  Pour  se  servir  de  cette  double  alguille , on 
cominence  par  proportionner  l’^cartement  de  ses  lanies  au  volume  du  vaisseau.  On  in- 
troduit  en  suite  l’un  des  bouts  de  la  ligature  dans  le  trou  de  1’une  des  aiguilles , et 
1'autre  bout  dans  le  trou  de  1’autre  aiguille  de  dehors  en  dedans , on  l enfonce  ensuite 
eu  ecartant  le  nerf  avec  l’une  de  ses  pointes,  ou  avec  le  doigt  indicateur  de  la  niain 
gaucbe,  ce  qui  est  fort  aise,  et  on  fait  glisser  la  pointe  entre  deux;  niais  on  emba- 
rase  deux  ou  trois  lignes  de  cliairs,  du  cote  oppose  pour  affermir  la  ligature:  on  fait 
ressortir  la  pointe  suivant  l’usage , ou  tire  les  lils  en  rubans  ; on  retire  a soi  l instru- 
ment,  et  on  acheve  le  reste  a I’ordinaire. 

b)  DESCHAMrs  sur  la  ligature  des  princip.  art.  bless. 

Deschampsiana  a)  (No.  V.)  antecedenti  quoad  longitudinem  si- 
millima, sulco  caret,  arcum  minorem,  bacillum  fortius,  et  foramen 
trans uersum  habet. 

Petitiana  (No.  VI.)  argentea,  latissima,  in  lateribus  obtusa, 
in  medio  foraminulum  prae  se  ferens , a chirurgis  seculi  praeteriti, 
inprimis  Io.  Zach.  Platnero  yalde  laudata  , a filio  ErisestO  c), 
nec  non  a Richtero  propter  nimiam  latitudinem  improbatur,  qua 
efficiatur,  vt  arteria  nimis  a partibus  vicinis  separetur,  atque  sic 
metuendum,  ne  rami  proximi  arteriae  abrumpantur. 

IIeisteriana  d) , (No.  VII.),  circulum  fere  dimidium,  apice 
obtuso,  capitulo  semigloboso,  ac  haud  procul  a fine  foraminulum 
oblongum  nobis  offert.  Cum  huic  acui  capituli  loco  manubrium 
addideris,  habebis  Gareisgeotianam  et  Richterianam. 

Moreavi,  Molinellii,  Bellii  acus  a communi  acu  chirurgica 
vix  ac  ne  vix  quidem  diuersae  sunt,  ita  vt  earum  descriptio  aeque 
ac  delineatio  mihi  superuacanea  sit  visa. 

Cooperiana  e) , (No.  VIII.),  ab  Anglicis  valde  probata , ex  ba- 
cillo ferreo  in  parte  superiore  curuato  constat , quod  in  fine  capitu- 
lum ouale  perforatum  ad  filum  recipiendum  habet.  Manubrium 
eburneum  ab  inuentore  III.  cuique  alii  praefertur. 

Lawrengiana  f) , (No.  IX.),  praecedenti  quidem  similis,  ab 
ea  tamen  eatenus  recedit,  quatenus  capitulo  carens,  in  omnibus 
partibus  subtilior,  manubrioque  ligneo  praedita  est. 

Desavltiana  (No.  X.),  ex  duabus  composita  est  partibus, 
quarum  prima,  vagina  argentea,  plana,  parum  tantummodo  cur- 
vata, in  fine  duos  annulos  habet,  ( a(3 ) quibus  prehendi  possit.  Pars 
altera,  (Xa)  elater,  vagina  longior  est,  et  in  apice  foraminulo 
praedita.  m Cum  hoc  instrumento  vtimur,  elater  retrahitur,  filum- 
que foramini  inducitur,  ita  vt  reliqua  cius  pars  in  vagina  lateat: 
Tum  apice  vaginae  sub  arteriam  traiecto,  elater  protruditur,  filum 


b)  Institut.  chirurg.  c)  Supplement.  In  patris  Instit.  chir. 
e)  Medie,  chir.  Trans,  vj.  f)  ibid. 


\ 


a)  1.  1. 
stit.  chir. 


d)  In- 


soluitur,  quo  facto  totum  instrumentum  eadem  via,  qua  ingressum 
est,  redit. 

\\  ATTIANA  a)  acus  (No.  XI.)  ab  antecedente  sic  discrepat,  vt 
vagina  non  clausum,  vti  in  Desavltiana,  sed  apertum  exhibeat 
canaliculum,  et  elater  ex  duabus  partibus  constet,  quarum  minor 
(XI.  b.)  filum  portans  ex  vagina  ope  maioris  (XI.  a.)  propulsa  arte- 
riae subditur,  et  volsellae  ministerio  vna  cum  filo  extrahitur,  quo 
facto  vagina  statim  e vulnere  reducitur. 

Dvpvytreniana  acus  (No.  XII.)  quam  Waltheri  Exp.  bene- 
volentiae debeo , recens  inuenta  ac  difficulter  describenda,  bacillum 
refert  crassum  ex  manubrio  ligneo  procedens,  cuius  extremo  circu- 
lus dimidius  ferreus  ad  latus  flexus , et  in  mucrone  foraminulo  in- 
structus adaptatus  est.  Ilocce  instrumentum  eo  consilio  ita  forma- 
tum est,  vt,  si  in  femore,  vbi  vasti  sunt  musculi,  applicatur,  nec 
lumini,  nec  digitis  chirurgi  aditus  praecludatur. 

Zangiana  b)  acus  (No.  XIII.),  amplum  circumscribit  arcum, 
apice  obtuso,  pone  quem  duo  foraminula  quadrata,  transuersae  di- 
rectionis duobus  filis  recipiendis  destinata  in  conspectum  veniunt. 

Rvstiana®)  acus  (No.  XIII.  b.)  a priore  in  eo  differt,  quod  pri- 
mum in  mucrone  magis  sit  curuata,  quo  melius  circulum  formet  in 
arteria  capienda,  (sunt  verba  ipsius  inuentoris,)  et  minimam  carnis 
vicinae  particulam  includat,  deinde  haud  procul  a foraminulis  sulco 
sit  praedita , in  quo  filum  lateat. 

S carpi  an  A acus,  quam  ex  descriptione  tantummodo  nosco, 
tantopere  cum  Zangiana  et  Rvstiana  conuenit,  vt  eae  pro  mutatio- 
nibus Scarpianae  habendae  videantur. 

Homiana  tl>  acus  (No.  XIV.)  ab  ea , quam  Bromfieldivs  e)  sc- 
xaginta  abhinc  annis  publici  iuris  fecerat,  minime  diucrsa  est,  et 
quoad  formam  cum  cochleari  Davielis  maximam  offert  similitudi- 
nem. Prope  apicem  foraminulum  conspicitur  quadrangulum : Ma- 
nubrium ex  Hoiviii  iussu  ligneum,  idque  octangulum  esse  debet. 


a)  S.  Cooper,  Dict.  of  surgery. 
d)  Savicnv  catal.  instr.  e)  Peatxer 


b)  Darstellung  bl.  heilk.  Oper.  I. 
Suppi. 

Qims Delpechivs a\  chirurgus  Franco- gallas,  etCASPARl,  lue- 
dicus  nostrae  vrbis  Exper.  nobis  obtulerunt  acus  pro  aneurysmatis 
operatione,  eae  sunt  tenerrimae:  Illa,  (No.  XV.)  argentea,  lata, 
semicirculum  format,  in  apice  capitulum,  foraminuium  autem  non 
in  principio,  sed  in  line  habet.  Haec  (No.  XVI.)  maior  est,  cylin- 
drica, ex  argento  facta,  amplum  describit  circulum  dimidium,  et 
in  mucrone  acuta  est,  vt  pungere  queat:  in  fine  perforata. 

Quam  Figvra  XVII  nobis  exhibet,  acus  aliquam  habet  simi- 
litudinem cum  hamulo  BrOmfieldiano,  hoc  tamen  discrimine,  Yt 
flexio  bacilli  minor  sit,  et  prope  acutissimum  apicem  foraminuium 
inueniatur  oblongum:  commoditatis  causa  totum  instrumentum  yti 
culter  plicatilis  complicari  potest.  Inuentorem  huius  acus  appellare 
non  possum,  quippe  cum  eam  nonnisi  ex  delineatione  cognouerim. 

Omnes  omnino  hucusque  descriptae  acus  ita  sunt  comparatae, 
Vt  cuilibet  arteriae  submitti  posse  videantur : quals  nunc  Tibi  Lector, 
propono,  eae  complicatiores  sunt,  et  pro  diuerso,  quem  inuentores 
adsequi  cupiebant,  fine  diuersam  quoque  acceperunt  figuram  atque 
fabricam. 

Ac  primum  quidem  describere  mihi  liceat  Weissianam  (No. 
xvni.)  arteriis  magnis  et  abditis,  v.  g.  subclauiae,  ligandis  desti- 
natam , a Fixoriepio  III.  b>  delineatam , et  mecum  J^eneuolentia 
Radii  Viri  Exp.  et  Ervditissbii  communicatam.  Hoc  instrumen- 
tum difficillime  describendum,  tribus  partibus  constat:  1)  acu, 

2)  portatore  acus,  3)  forcipe  soluente. 

Acus  (1)  breuis,  plana  et  elastica,  foramen  amplum  (a)  et  ob- 
longum, apicemque  crassum,  cum  foraminulo,  in  quod  forceps  in- 
tret, habet. 

Portator  acus  (2)  a c vsque  ad  d cauus  est,  vt  acum  recipiat, 
et  a d vsque  ad  c fissus,  quo  acus  in  cauitate  locum  inueniat,  et  per 
fissuram  fdo  possit  instrui.  In  centro  portatoris  axis  f est,  circa 
quem  segmentum  manubrii  forcipis  vertitur. 


a)  Cliniquc  chirurg. 


t>)  Notiz.  No.  03. 

■ Forceps  (3)  ea  longitudine  esse  debet,  vt  segmento  a axin  f re- 
cipiat, elater  h vero  partem  acus  obtusam  p iuste  capiat,  et  vna 
cum  filo  ex  portatoris  cauitate  extrahat. 

Cum  hocce  instrumento  vti  volumus,  apex  acus  (a)  in  portato- 
ris canalem  (c)  inducendus  est,  deinde  funiculus  foraminulo  acus 
per  fissuram  (e)  immittatur,  vt  ligatura  in  externo  portatoris  latere 
in  conspectum  veniat.  Tum  acu  sub  arteriam  ducta  forceps  deor- 
sum inseratur,  donec  segmentum  (a)  axin  (f)  amplectatur,  postea 
digitus  partem  manubrii  (i)  aliquantum  premat,  vt  apex  forcipis 
partem  acus  obtusam  (fi)  capiat.  Denique  index  et  pollex  partem 
manubrii  reflexam  (1)  teneat,  et  deorsum  trahat,  vt  elater  vna  cum 
ligatura  exeat,  quo  facto  ligatura  discindatur.  Quando  acum  a for- 
cipe liberare  volumus,  forceps  paululum  versus  latus  torquendus  est. 

Instrumentum  Zangianvm  (No.  XIX.)  ligationi  arteriae  puden- 
dae communis  cum  aneurysmaticae  tum  vulneratae  dicatum  bacillo 
simplici  (a)  constat,  in  cuius  fine  acus  (b)  pollicem  longa  in  apice 
foraminulo  (c)  instructa  sub  angulo  acuto  adfixa  est.  Quod  instru- 
mentum, quando  adhibetur,  ita  vertendum  est,  vt  acus  ossis  ischii 
tuberositatem  respiciat,  et  arteriae  dictae  cum  partibus  proximis 
iunctim  possit  submitti,  quo  facto  instrumentum  reducitur,  filum 
soluitur,  iustoque  modo  vincitur. 

Cum  haec  scripsissem,  ecce!  duarum  acuum  recentissime  in- 
ventarum notitia  mihi  contigit.  Alteram  Langenbeckianaiii  (No. 
XX.)  fauori  D’Alnoivcovrtii,  qui  nunc  cognitionis  medicae,  apud 
nos  collectae  magis  augendae  causa,  Gottingae  degit,  debeo,  cui 
cum  DesavltIANA  summa  est  similitudo,  quia,  si  applicare  velis, 
elater  (g)  in  canali  argenteo  quadrangulo  (A)  latens  ansae  (f)  ope 
propellitur,  vt  filuili  hamulo  (e)  possit  immitti  et  elateris  retracti 
auxilio  arteriae  submitti.  Latus  canalis  externum  purgationis  causa 
apertum. 

Altera , Prevostii,  (No.  XXI.)  in  diarii  Edinensis  Volumine 
LXXIX  nobiscum  communicata  (a)  adeo  subtilis  est,  vt  sine  tena- 
culo  (b)  adhiberi  nequeat,  formam  hamuli  piscatorii  monstrat,  api- 
cem habet  conicum,  et  imprimis  in  iis  locis  ex  inuentoris  mente  jn 

sum  vocari  debet,  vbi  ob  spatii  angustiam  parua  tantummodo  in- 
cisio instituenda,  tamen  arteria  valde  recondita  liganda  est.  Tota 
huius  acus  ope  agendi  ratio  maxime  est  artificiosa,  quare  lectores 
eius  accuratius  cognoscendae  cupidos  ad  librum  ipsum  relegare  me 
oportet. 

Plures  forsitan  eruid,  qui  quaerant,  quare  haec  omnia  attule- 
rim et  in  colligendis  et  describendis  tot  instrumentis,  quae,  si  vera 
fateri  volumus,  ad  vnum  omnia  redeunt,  tantam  operam  consum- 
serim.  Hisce  duo,  quae  respondeam,  in  promtu  sunt:  Primum, 
instrumentorum  chirurgicorum  haec  est  indoles , vt  non  raro  mini- 
ma eorum  mutatio  maximam  habeat  ad  vsum  vtilitatem.  Cuius 
quidem  rei  probandae  causa  ad  vnum  ceratotomum  Beerii  prouoco, 
qui,  quamquam  vix  a BarthiaJNO  differt,  nihilominus  tamen  re- 
spectu vtilitatis  habito,  ipsi  palmam  praeripit.  Deinde,  (et  hoc 
caput  rei  est,)  cuilibet,  qui  historiam  chirurgiae  gdamat,  gratissi- 
mum esse  debet,  omnia  haec,  qualiacunque  sint , in  vnum  collecta 
conspicere  et  sic  cognoscere  placitorum  diuersitatem.  Quod  ad  me 
attinet,  equidem  cuilibet  instrumento,  quo  simplicius  illud  est,  eo 
maiorem  vtilitatem  tribuere  soleo , quoniam  aeque  facile  ab  artifice 
construi,  ac  a chirurgo  adhiberi  potest.  Ob  hanc  simplicitatem, 
nec  non  capituli  rotunditatem , et  foraminuli  denique  amplitudinem 
Cooperi anym  ceteris  mihi  praeferendum  esse  videtur. 

B.  Quemadmodum  in  inueniendis  mutandisque  his  instrumen- 
tis magnam  industriam  posuere  chirurgi,  ita  quoque  in  filorum  ad 
arterias  ligandas  aptorum  et  materia  et  forma  a se  inuicem  recesse- 
runt. Ac  primum  quidem , quod  ad  materiam  pertinet,  plurimi  li- 
nea, alii,  vti  Lawrencivs , sericea,  alii  chordas,  vti  Coopervs, 
quas  paulo  serius  Lawrencivs  quoque  adhibuit,  commendarunt,  alii 
denique,  v.  c.  BECLARDVSa),  cuiuscunque  tandem  materiei  fila  nul- 
lum omnino  discrimen  intercedere  crediderunt.  Cum  in  hac  tanta 
opinionum  discrepantia,  quod  verum  esset,  cognoscere  cuperem, 

a)  Ammox  , Parallele  der  franzos.  und  deutschen  Chirurgia , LeipZ  1823.  pag.  349. 
BRCr.Aiun s modo  lanea,  modo  eriuxylina,  modo  denique  serica  illa  in  vsum  vocauit,  eo- 
vumque  ad  vulnera  rationem  eandem  fere  esse  obscruauit. 

vsus  sum  opportunitate,  quam  tristissima  nuperi  belli  tempora, 
praeprimis  post  proelium  ad  nostram  vrbcm  commissum  mihi  sup- 
peditarunt, vbi  in  nosocomiis  militaribus  vasorum  ligandorum  ansa 
mihi  saepissime  praebebatur.  Nunc  linea,  nunc  serica  adhibui  fila, 
ac  repetitis  vicibus  linea  a duodecimo  die , vsque  ad  decimum  quin- 
tum, rarius  a decimo  sexto  ad  vigesimum  vsque,  serica  vero  multo 
serius  a vasis  , fine  discedere  eteiici  obseruaui.  Remanebant  interdum 
fila  haec  per  sex  adeo  septimanas  et  diutius  adhuc  in  vulnere.  Causa 
huius  vel  citioris  vel  serioris  excretionis  in  eo,  nisi  fallor,  posita 
videtur,  quod  linea  post  breuc  tempus , serica  autem  fere  nunquam 
putredine  corripiantur.  Exinde  in  hanc  ego  adductus  sum  senten- 
tiam, in  vulnere  perprimam  intentionem  sanando  linea,  vbi  vero 
spes  celerioris  sanationis  abest,  v.  c.  in  membris  amputatis,  vel 
post  operationem  aneurysmatis  sericea  fila  usurpanda  esse.  Pluri- 
mum enim  abest,  vtAnglis,  et  Franco  - Gallis  fidem  habeam , cum 
huiusmodi  vulnera  per  primam  intentionem  sanata  fuisse  affirmant. 
Etenim  cum  vtriusque  nationis  nosocomia  frequentarem , tam  felici 
mihi  esse  non  contigit,  vt  talium  sanationum  testis  esse  possem. 
Rovx  ipse  in  libello  suoa)  ingenue  fatetur,  verba,  „reunion  imme- 
diate primitive  ou  par  premiere  intentiori^  haud  ita  stricte  esse  in- 
tclligenda.  Alio  loco  disertis  verbis , vpost  membri  amputationem 
vulneris  suppurationem  vitari  non  posse “ concedit.  Chorda,  quam 
in  cadauere  saepius  in  vsum  vocaui,  licet  summa  cum  diligentia 
constringatur,  tamen  ob  nimiam  lubricitatem  facillime  iam  ante  ope- 
rationem finitam  delabitur,  ac  omnium  minime  commoda  videtur, 
ideoque  in  viuo  corpore  non  adhibenda  esse  videtur. 

Communis  chirurgorum  fuit,  et  ab  antiquis  ducta  opinio,  for- 
mam fili  latam,  fasciolacque  similem  omnium  esse  fini  nostro  aptis- 
simam. Qua  de  causa  in  omnibus  antiquioribus  compendiis  chirur- 
gicis v.  c.  Calli seivii  CJ,  arteriam  vinculo  latiori,  ex  pluribus  filis 


a)  Memoire  et  observations  sur  Ia  r<?union  immediate  de  la  plaie  apres  1’amputation 
drculairc  des  membres  dans  leur  continuite,  et  specialenient  apres  1’amputation  de  la 
ruisse,  Par,  1814.  pag.  3.  b)  1.  c.  p.  7.  c)  Systema  chir.  hodiern.  Edit,  nouiss.  I. 
1028.  1029. 

ceratis  confecto,  circumdandam  esse  atque  constringendam  legimus. 
Quod  praeceptum  quo  sanctius  a maioribus  nostris  est  seruatum,  eo 
magis  nunc  Ioxesii,  chirurgi  Angli  sententiam  mirati  sumus,  qua 
felicem  ligationis  euentum  solummodo  a fili  rotunditate  pendere  cre- 
didit. Noua  is  experimenta  in  animalibus  de  industria,  et  in  ho- 
minibus fortuito  casu  vulneratis  instituit,  eaque  postea  splendido 
anatomiae  lumine  adhibito  illustrauit.  Quae  enim  iam  antea  De- 
savltivs  et  Thomsonivs  opinati  erant,  tunicam  arteriae  mediam 
intimamque  a ligatura  discindi,  superficies  vulneratas  sibi  inuicem 
apponi,  sanguinisque  motum  in  clausa  arteriae  parte  cessare,  idem 
Ionesiys  magna  experimentorum  copia  probauit,  vnde  hanc  tuni- 
carum separationem  eo  perfectiorem  esse,  eoque  certius  inflamma- 
tionem adhaesiuam,  ad  cicatricem  formandam  maxime  necessa- 
riam, gigni,  quo  magis  ad  formam  cylindricam  accedat  filum,  et 
quo  firmius  constringatur,  sibi  habet  persuasum.  Addit  denique, 
se  contra  aliorum  opinionem , qui  ampla  vasa  crassis , tenuia  vero 
tenuibus  constringi  velint  filis,  in  ea  versari  sententia,  vasculum, 
quo  maioris  sit  amplitudinis,  eo  tenuiori  circumdari  debere  vinculo, 
et  versa  vice.  Summam  suarum  disquisitionum  non  temere  excogita- 
tarum, sed  ex  fideli  et  indefesso  naturae  studio  haustarum  in  com- 
mentatione  peculiari  tripartita  a)  exposuit,  quae,  cum  animaduersio- 
nes.  haud  parui  pretii  contineret,  a plurimis  chirurgis  valde  probata 
est.  Nihilominus  tamen  alii  partes  contrarias  strenue  tuentur,  inter 
quos  Car.  Bellivm  eminere  puto,  qui  post  Iojnesii  repetita  experi- 
menta, in  explicatione  euentus  ita  a IoxesiO  discedit,  vt  in  summa 
experimentorum  similitudine  maximam  decretorum  inde  pendentium 
diuersitatem  locum  habere  posse  adfirmet.  Ac  primum  quidem  Bel- 
Eivs  acriter  impugnat  Ioivesii  conamina  parietes  internos  vasorum 
disrumpendi , eaque  plane  reiicit,  ne  vulnera  lacerata  efficiantur, 
quibus  nil  magis  in  chirurgia  pertimescendum  sit,  ac  probare  cona- 
tur, hanc  dilacerationem  tunicarum  minime  esse  necessariam,  sed 

a)  A treatise  on  the  process  emploved  bj  nature  in  suppressing  the  hemorrhage 
from  divided  and  punctured  arterigs:  and  of  the  use  of  the  ligature,  etc.  by  J.  F.  1>. 
•Iones  , Lond.  1805. 

potius  impedire  vnionem  parietum:  deinde  arctam  fili  constrictio- 
nem damnat,  et  ad  experientiam  prouocat,  quae  ipsum  docuerit, 
vel  laxissimam  funiculi  applicationem  ad  hunc  finem  sufficere:  for- 
mam denique  fili  cylindricam  minime  laudat , sed  consuetam  potius 
retinendam  esse  censet  a\ 

Equidem,  cum  horum  auctorum  doctrinam  comparassem,  et 
quo  meo  ipsius  vsu  cognoscerem,  quid  inter  amplum  ac  tenerum, 
nec  non  inter  latum  et  rotundum  filum  discriminis  inueniretur,  plura 
pericula  feci , ex  quibus  hasce  ligaturas  in  omnibus  inter  sese  con- 
venire intellexi,  saepiusque  vidi,  quoduis  filum  vel  latissimum, 
ligandae  arteriae  adhibitum  in  rotundum  mutari.  Quocirca  a re- 
cepta consuetudine  non  recedo,  sed  maiores  arterias  amplis,  par- 
vas teneris  ligo  filis,  nec  vnquam  noxam  exinde  ortam  esse  per- 
spexi. Quam  quidem  sententiam  Beclardvm  ^ etiam  amplecti 
laetor. 

Filorum  applicatio  mihi  quidem  in  simplicem  et  compositam  di- 
vidi posse  videtur * b)  c).  Qui  priorem  defendunt,  filum  acus  forami- 
nulo  immissum  arteriae  subducunt,  nodum  simplicem  nectunt,  cum- 
que vel  altero  nodo,  vel  laqueo  addito  firmant.  Qui  posteriorem 
praeferunt,  adminiculum  quoddam , felicioris  exitus  causa,  ab  illis 
pro  inani  habitam,  adiungunt,  idemque  maxime  necessarium  esse 
credunt,  quia  simplicem  fili  constrictionem  fini  optato  adsequendo 
imparem  habent.  Hisce  adnumerandi  sunt  omnes,  qui  arteriam  su- 
pra saccum  aneurysmaticum  duabus  circumdant  ligaturis,  ita  vt  in- 
ter eas  spatium  pollicem  aequans  intersit,  deinde  arteriam  dissecant, 
quo  eius  partes  sese  melius  contrahant.  Quae  agendi  ratio  inprimis 
in  Britannia  fuit  vsu  recepta,  et  a variis  vario  modo  peracta.  Cu- 
Nivs  v.  c.  ligatura  facta  vtrumque  fili  finem  in  acus  foramen  inserit, 
illudque  per  arteriam  acus  ope  sub  ligatura  superiore  perforatam  du- 
cit, nouumque  nectit  nodum,  deinde  idem  repetit  supra  ligaturam 

a;  Surgical  observations , part.  3.  Lond.  1817.  pag.  259. 

b)  Ammoms  1.  1.  eadem  pagina. 

c)  Inter  omnes  Lamrertvs  mihi  minime  audiendas  videtur,  qui  arterias  laesas  per- 
inde ac  aneurysmaticas  suturae  circumflexae  auxilio  sanari  posse  arbitrabatur. 

inferiorem,  quibus  factis  arteriam  dissecat.  Cuius  quidem  agendi 
rationis  causam  Clinivs  hanc  addit,  quod  saepius  haemorrhagiam 
secundariam  a filo  immature  delapso  ortam  obseruauerit,  quam  po- 
stea, suam  methodum  secutus , semper  felicissime  praecauerit.  Ne- 
que vero  numero  chirurgorum  , qui  compositam  ligaturam  praefe- 
runt, eximendus  est  IIvntervs,  qui  procul  a sacco  aneurysmatis 
quatuor  ligaturas  securitatis  causa  in  vsum  vocauit,  quarum  duae 
arcte,  duae  vero,  ( ligature  d'(ittente  Gallorum)  laxe  applicantur. 

Lawrencivs,  vir  mea  laude  longe  maior,  mihique  ob  fraternam 

# 

fere,  quam  in  me  contulit,  bencuolcntiam  carissimus , in  commen- 
tatione peculiari  a)  suam  nobiscum  communicat  ligandorum  vasorum 
methodum,  quae  a IONESIANA  modo  parum  recedit,  addita  tamen 
obseruatione , fila  e regno  animali  desumta  illis , quorum  materiam 
regnum  vegetabile  suppeditat,  praeferenda  esse,  quapropter  fila 
sericea,  singulari  modo  parata,  tanquam  tenacissima,  ac  simul  le- 
vissima adhibet,  tenuibus  vasis  crassa,  amplis  autem  tenuia  iniicit, 
eorumque  fines  proxime  ad  nodum  abscindit,  vt  tota  ligatura  partis 
sexagesimae  grani  pondus  haud  excedat,  speratque  fore,  vt  sana- 
tio per  primam  intentionem  hac  via  melius,  quam  vllo  alio  modo 
promoueatur.  Nec  minus  laudat  chordae  vsum,  quae  aut  sensim 
sensimque  ciiciatur,  aut  potius  omnino  absorbeatur,  id  quod  filis  e 
vegetabili  regno  depromtis  vsurpatis  non  fieri  soleat.  Plurcs  cele- 
bres chirurgi  hanc  vasorum  ligandorum  rationem  optimo  cum  suc- 
cessu secuti  sunt.  Inter  quos  inprimis  Beni.  Traversivs  eam 
tanto  cum  plausu  excepit,  vt  statim  pericula  in  arteriis  laesis  insti- 
tueret, fila  autem  post  aliquot  horas  adimeret,  quod  quo  commo- 
dius fieri  posset,  non  verum  nodum , sed  laqueum  nectebat,  qualem 
nos  ante  venae  sectionem  applicare  solemus,  et  quem  Angli  no- 
dum currentem *  c),  appellare  solent.  Hanc  vasa  ligandi  rationem 
postea  Lawrencivs,  Traversivs  atque  Delpechivs  d)  ad  operatio- 
nem aneurysmatis  felicissimo  cum  successu  transtulerunt. 


a)  Medico -chir.  Transact.  Vol.  VI.  pag.  15G. 

c)  ibid.  Tab.  V.  fig.  1.  d)  cliniq.  chir. 


b)  Med.  chir.  Trans,  VI.  032. 

- Antonivs  Scarpa  chirurgorum  Italorum  facile  princeps  longe 
abest,  vt  cum  his  viris  consentiat.  Etenim  in  ligandis  arteriis  aneu- 
rysmaticis nil  peius,  quam  tunicae  mediae  et  internae  discissionem 
accidere  posse  censet,  quippe  quae  sit  praecipua  haemorrhagiae 
causa.  Quam  ob  rem  singularem  vasa  ligandi  modum  inuenit,  ma- 
ximis ab  eo  laudibus  celebratum,  cuius  ratio  haec  est,  vt  particu- 
lam emplastri  adhaesiui,  in  linteo  extensi,  conuoluat,  donec  cy- 
lindrus aliquot  lineas  crassus  sit  formatus:  hunc  arteriae  ligandae 
impositum  simul  cum  arteria  ligatura  comprehendit,  quae  arteriae 
parietes  inuicem  adprimit,  et  vt  concrescant  inuicem,  efficit.  Quod 
quidem  verissime  locum  habere,  mea  etiam  me  docuit  experientia, 
nam  arteria  Scarpiaiso  more  vel  arctissime  constricta  neque  in  eo 
latere,  quod  a cylindro  tegitur,  neque  in  opposito  rupturam  tunica- 
rum praebuit  conspiciendam.  Quae  quamquam  ita  se  habent,  hanc 
tamen  Scarpae  methodum  omni  vituperio  superiorem  non  habue- 
rim, illius  praecepti,  quod  nos,  quae  paucis  fieri  possunt,  non  per 
plura  efficere  iubet,  memor.  Quapropter  cum  summam  simplici- 
tatem cum  maxima  securitate  coniungere  studeo,  in  filis  applican- 
dis LawrEjNCIVm  prae  ceteris  sequor ; non  quod  existimem , hac  via 
vulneris  vnionem  immediatam  perfici  posse , sed  vt  vinctura  plagae 
subleuetur.  Quid  de  chordae  vsu  iudicem,  iam  antea  exposui.  Ad- 
dendum mihi  denique  videtur,  me  vnum  tantum  vinculum  arteriae 
iniicere,  quod  sine  noxa  factum  esse,  ex  hisce  morborum  historiis 
manifestum  est. 

Ne  de  soluendo  quidem  filo  eiusdem  opinionis  sunt  chirurgi. 
Olim  enim  nemo  dubitauit,  quin  separatio  ligaturae  a natura  medi- 
catrice  expectanda  sit:  ex  quo  vero  Traversivs*)  sua  promulgauit 
experimenta,  nonnulli  in  oppositam  abiere  sententiam.  Trayer- 
sivs  enim  pluries  in  animalibus  arteriam  vinculo  circumdedit,  quod 
cum  post  duodecim  horas  remouisset,  non  sine  laetitia  animaduer- 
tit,  vasculum  lympha  coagulabili  repletum  esse,  vnde  spem  concepit, 
fore,  vt  haec  fili  remotio  magnam  vim  in  sanationem  vulneris  habeat. 

a)  Med.  chir.  Trans.  VI.  632. 


A.  Scarpa  a)  in  senibus  ac  debilitatis  hominibus  quinto , in 
iunioribus  vegetisque  yero  quarto  die  filum  tollendum  esse  docet, 
metuens,  ne  alias  haemorrhagia  secundaria  vitae  praesentissimum 
periculum  inducat. 

Vacca  Berlinghieri  h)  fatetur,  parietum  vnionem  non  semper 
eodem  tempore  fieri,  et  haemorrhagiam  non  nisi  in  hominibus,  ae- 
gritudine aliqua  laborantibus  timendam  esse,  filique  solutionem  or- 
ganismi viribus  relinquendam. 

Equidem  Scarpae  metum,  (quod  pace  Viri  Illustris  dixerim) 
vanum  esse,  eo  magis  iudico,  cum  Air  Illustris  c)  concedat,  saepis- 
sime nil  interesse,  num  sustuleris  ligaturam,  nec  ne.  Numquam 
ego  filum  arte  separaui , neque  vllam  inde  ortam  obseruaui  haemor- 
rhagiam. Multo  certiorem  credo  esse  Vaccae  sententiam,  quippe 
cum  naturam  quoad  tempus , quo  ligaturam  expellit , vix  vmquam 
easdem  leges  sequi  videamus.  Sic,  vt  etiam  antea  exposuimus,  a 
duodecimo  vsque  ad  vigesimum  nullum  obseruaui  diem,  quo  fila  ex- 
cidere non  vidissem,  et  semel  post  sex  septimanas  demum  ligatu- 
ram separatam  fuisse  vidi.  Neque  id  mirum  nobis  videri  potest, 
cum  etiam  post  reclinationem  cataractae  resorptionem  in  hoc  ae- 
groto cito,  in  alio  lente  procedere  sciamus?  In  femina  quadragena- 
ria, olim  morbo  syphilitico  affecta,  cataractam  reclinaui,  lens  in 
cameram  anteriorem  prolapsa  indies  magis  magisque  imminuta  post 
paucas  septimanas  sese  oculis  meis  penitus  subduxit.  In  infantibus, 
quamuis  in  his  resorptio  celeriter  procedat,  tamen  contrarium  sese 
mihi  obtulit;  nam  post  plurium  mensium  spatium  lens  ne  minime 
quidem  mutata  inueniebatur.  Quid  dicam  de  vnione  ossium  fracto- 
rum? In  Iudaco  quodam  sexagenario  collum  ossis  femoris  fractum 
vix  quinque  septimanis  praeterlapsis  ita  denuo  coaluerat,  vt  vir 
nosocomio  valedicere,  pedibusque  sani  hominis  more  vti  posset. 

Ceteroquin  mihi  persuasum  est,  haemorrhagiam  illam  serius 
accedentem  nec  a ligationis  ratione,  nec  a morbo  vllo  latente,  nec 

a)  Sammlung  einiger  Abhandl.  von  Scarpa  , Vacca  Bert.iXGHIERI  und  VCCELM  uber 
die  Pulsadergeschiviilste . Aus  d.  Ital.  durck  Seiler  , Ziirch  18x2. 

b)  1.  1.  p.  00.  C)  1.  1.  p.  87. 

denique  ab  omissa  fili  separatione,  sed  maxime  a nimia  rami  late- 
ralis vicinia  oriri.  Car.  Bellii  a)  experimenta  enim  probauerc, 
lympham  coagulabilem  a vineulo  incipere,  sed  vitra  arteriolam  la- 
teralem proximam  non  extendi,  qua  de  causa  caueri  debet,  ne  in 
propinquitate  rami  deligemus  arteriae  truncum. 

VII.  Profiteor,  me  iis  minime  adsentire,  qui,  quo  maturius 
perficiatur  aneurysmatis  ligatio,  eo  tutiorem  eam  esse  adfirmant: 
contra  ea  equidem  soleo,  quantum  fieri  potest,  hanc  operationem 
differre,  quo  vasa  dilatentur  lateralia,  quod  inprimis  in  iis  accidit, 
quae  ossi  proxima  sunt,  vti  exemplar  in  theatro  nostro  anatomico 
asseruatum  luculentissime  monstrat.  Quam  mutationem  vasorum 
felicissimam  euenisse  , optime  cognoscere  poteris , cum  arteriae  sub 
tumore  aneurysmatico  sitae  micatus  cum  illis  arteriae  eiusdem  in  al- 
tero latere  comparaueris. 


hj  1.  1.  p.  263. 


ICONVM  EXPLICATIO. 

Cum  fere  omnes  figurae  in  Tab.  aen.  conspicuae  in  libello  ipso  sint  explicitae , pau- 
cae tantum  hic  explicandae  restant: 

TAB.  I. 

Prope  No.  I.  et  II.  figurae  paruae  cu ruatae  horum  ipsorum  instrumentorum  faciem  con- 
vexam et  sulcatam  significant.  Sub  instr.  Ravatoniano  cochlea  tam  sola,  quam  cum 
trabecula  coniuncta  in  conspectum  venit. 

TAB.  II. 

XI.  c.  canaliculus  instr.  Wattiani  cum  elatere  latente. 

TAB.  III. 

XII.  b.  arcus  instr.  Dupuytreniani. 

TAB.  IV. 

XX.  A.  Facies  externa  canalis  quadranguli  instr.  Langenbeckiani.  g.  Elater  -eiusdem 
instr.  XXII  digitus  digitali  armatus,  cum  duobus  annulis  acus  Prevostianae  receptioni 
dicatis. 


